Nagari
Nagari adolah suatu wilayah nan mampunyoi susunan kapamimpinan jo panagak hukumnyo tasandiri. Manuruik adaik Minangkabau, nagari adolah pamukiman nan samparono, nan lah ado mamiliki balai adaik, musajik, lapangan tabukak, tampek mandi umum, jo jalan rayonyo surang. Suatu nagari biasonyo dikuliliangi jo tanah pasawahan miliak panduduaknyo.
Etimologi[suntiang | suntiang sumber]
Sacaro etimologi kato nagari ba asa dari Bahaso Sanskerta nagarom nan ba arti tanah air, tanah asa, atau tanah kalahiran. Bantuak lain dari kato tu antaro lain negara, negeri, nagori, nogori.
Syaraik tagaknyo nagari[suntiang | suntiang sumber]
Bahalaman-bapamedanan[suntiang | suntiang sumber]
Bahalaman-bapamedanan adolah pangaturan rukun tetangga, alek gadang, jo pamainan.[1] Dalam hal pangaturan rukun tetangga, halaman disamoan jo kondisi sarato hubuangan antaro sasamo sanak sudaro, tetangga jo kaum karabaik. Jadi parumpaannyo, kok rumah tu punyo halaman nan rancak jo damai baakibaik pado parangai sanak sudaronyo dalam baubuangan jo dunia lua.
Salanjuiknyo, bapamedanan adolah tampeknyo anak-anak nagari untuak manunjuakkan kasenian di arena pamainan. Zaman saisuak, di satiok nagari ado arena bapamedanan, nan disabuik jo medan nan bapaneh. Guno dari bahalaman adolah untuak manghalangan jarak pandang urang lua taradok masalah nan sadang dirasoan sabuah keluarga, karano halaman acok ditanam jo tumbuah-tumbuahan sabagai pambateh, jo sabagai arena pambateh aktivitas untuak anak padusi. Aratinyo, bateh anak padusi bakawan hanyo sabateh halaman sajo. Paguno bana fungsi tu dari bahalaman untuak sabuah rumah, mako bahalaman manjadi ciek syaraik untuak managakkan sabuah nagari di Minangkabau. Manjadi tampek bamain untuak anak-anak, halaman acok juo dijadian tampek berinteraksi jo kawan-kawan sapamainan sainggo muncua pamainan nan basifaik kreatifitas, adu kapandaian, mamupuak raso saba, mauji nan sabananyo jo manjalin raso kabasamoan antaro anak-anak.[2]
Caliak pulo[suntiang | suntiang sumber]
Pustaka[suntiang | suntiang sumber]
- Kahin, Audrey (2005). Dari Pemberontakan ke Integrasi: Sumatera Barat dan Politik Indonesia 1926-1998. Yayasan Obor Indonesia. ISBN 979-461-519-6.
Pautan lua[suntiang | suntiang sumber]
- www.setneg.go.id Sekretariat Negara RI
- www.kemendagri.go.id Situs web resmi Kementerian Dalam Negeri RI
- www.kemenkumham.go.id Kementerian Hukum dan Hak Asasi Manusia RI
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn zsm_Latn min_Latn jav_Latn ind_Latn ind_Latn